Сесилия Мейрелес
Най-желаното не сторих…

Превод от португалски: Александър Муратов, Атанас Далчев, 1968

chitanka.info

Най-желаното не сторих.

Късно е да пей сърцето.

Стига, че остават вопли

във устата на морето.

Стига, че сълзи остават

и на вятъра в очите.

Най-желаното не сторих

и оплаквам дните.

Мойта скръб е толкоз моя.

Кой сега ще я прогони?

Плачех аз за друми ясни

в други зони.

Плачех за пустини глухи,

за пустини с изглед чуден.

Но душата крачи бърза,

а светът е муден.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.